proxectonos/corpus_dominio_legal_administrativo_tmp huggingface dataset:
31/07/2013 | Administración LocalMunicipal
Abegondo
Aprobación inicial da modificción do artigo 78 da ordenanza para redacción de proxectos de urbanización e control de obras

O Concello Pleno, en sesión ordinaria celebrada o día 11 de xullo de 2013, acordou a aprobación inicial da modificación do artigo 78 da Ordenanza para a redacción de proxectos de urbanización, control das obras e recepción destas polo Concello de Abegondo e en cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 56 do Real decreto lexislativo 781/1985, do 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Abegondo, 24 de xullo de 2013 O Alcalde Presidente José Antonio Santiso Miramontes
31/07/2013 | Administración LocalMunicipal
Monfero
Convocatoria para a elección de xuíz de paz titular

ANUNCIO CONVOCATORIA PARA A ELECCIÓN DE XUÍZ DE PAZ TITULAR De conformidade co disposto polos artigos 101 e 102 da Lei orgánica do poder xudicial e o artigo 4 e 5.1 do Regulamento 3/1995, do 7 de xuño, dos xuíces de paz, faise pública a convocatoria para proceder á elección de xuíz de paz titular deste municipio. Para ese efecto ábrese un prazo de quince días hábiles, a contar desde o seguinte ao da publicación deste anuncio no Boletín Oficial da Provincia (BOP), para que todas aquelas persoas que estean interesadas e reúnan os requisitos establecidos na Lei orgánica do poder xudicial, soliciten o nomeamento mediante escrito dirixido a esta Alcaldía, alegando os méritos que estimen facer valer, acompañada da seguinte documentación: – Fotocopia do DNI. – Certificación expedida polo Rexistro Central de Penados e Rebeldes e declaración complementaria a que se refire o artigo 2.1 da Lei 68/1980, relativa a non estar inculpado nin procesado. – Xustificación documental dos méritos alegados. O expediente poderá ser examinado polos interesados na Secretaría do Concello. Monfero, a 22 de xullo de 2013. O alcalde Benjamín M. Cristina Magdalena Reigadas Idoiaga
31/07/2013 | Otras Entidades y Anuncios ParticularesUniversidades
Universidade da Coruña
Escola Técnica Superior de Enxeñeiros de Camiños, Canais e Portos
Acordo de inicio de expediente de recadación de prezos públicos de matrícula

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP-PAC) e, en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución reitoral da Universidade da Coruña, do 27 de abril de 2012, sobre procedemento para a recadación de prezos públicos de matrícula, durante o prazo de dez días contados desde o día seguinte ao da publicación deste anuncio, o/a interesado/a terá á súa disposición o expediente para que, de acordo co artigo 84 da LRXAP-PAC, poida alegar e presentar os documentos/xustificantes que estime pertinentes ante a Administración da Escola Técnica Superior de Enxeñeiros de Camiños, Canais e Portos Campus de Elviña, na Coruña teléfono 981 167 000 extensión 1470; 1472; 5431 A Coruña, 12 de xullo de 2013 Asdo: Ignacio Colominas Ezponda
31/07/2013 | Administración LocalMunicipal
Oza dos Ríos
Aprobación do padrón da taxa por recollida do lixo de 2013

ANUNCIO Aprobación do padrón da taxa por recollida do lixo correspondente ao ano 2013 ÓRGANO E DATA DE APROBACIÓN: resolución da Alcaldía do Concello de Oza dos Ríos do 6 de xuño de 2013. NORMATIVA REGULADORA E EFECTOS: artigo 102 e concordantes da Lei xeral tributaria. PRAZO DE EXPOSICIÓN: 15 días. Oza dos Ríos, 6 de xuño de 2013. O ALCALDE Asdo.: José Pablo González Cacheiro
31/07/2013 | Administración LocalMunicipal
Vilasantar
Aprobación inicial do padrón da auga dos meses de maio e xuño de 2013

A xunta de goberno local, con data 16 de xullo de 2013, aprobou inicialmente o Padrón fiscal da taxa da auga correspondentes aos maio e xuño de 2013, o cal se expón ao público para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días, a contar dende o día seguinte ao da publicación do presente edicto no BOP e no taboleiro de edictos do concello. Durante este prazo o devandito Padrón estará a disposición dos interesados no concello. Contra o acto de aprobación do Padrón e das liquidacións incorporadas a este, os contribuíntes, e en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública no Padrón, que se entenderá rexeitado se ao transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición se non o fose. Tamén se poderá interpor calquera outro recurso que se estime conveniente.3.- Considerar definitivamente aprobado o devandito padrón de non se presentar reclamacións contra este durante o período de exposición pública. Vilasantar, 16 de xullo de 2013 O alcalde en funcións Beatriz Magdalena Queralt Chacaguasay Dauzon
31/07/2013 | Administración LocalMunicipal
Monfero
Aprobación provisional da nova Ordenanza fiscal reguladora do prezo público pola prestación do servizo de axuda no fogar

ANUNCIO DE APROBACIÓN PROVISIONAL O Pleno do Concello de Monfero, en sesión extraordinaria celebrada o día 19/07/2013, acordou a aprobación provisional da nova Ordenanza fiscal reguladora do prezo público pola prestación do servizo de axuda no fogar. En cumprimento do disposto no artigo 17.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente a información pública polo prazo de trinta días, a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentara ningunha reclamación, considerarase aprobado definitivamente devandito acordo. En Monfero, 22 de xullo de 2013. O alcalde Benjamín M. Rodríguez Abad
31/07/2013 | Administración LocalMunicipal
Oroso
Edito notificación a Letrados e Inversiones, SL- Liquidación Oroso Pequeno

Notificación a LETRADOS E INVERSIONES, SL, aprobación inicial da liquidación definitiva da urbanización do “Polígono Industrial Oroso Pequeno” AR-8 do Plan Xeral de Ordenación Urbana do concello de Oroso Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de aprobación inicial da liquidación definitiva da urbanización do “Polígono Industrial Oroso Pequeno” AR-8 do Plan Xeral de Ordenación Urbana do concello de Oroso, xa que se intentou a notificación e non se puido realizar, procédese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 10/06/2013 polo que poderá comparecer na Secretaría do Concello de Oroso no prazo de 10 días desde a presente publicación para o coñecemento do contido íntegro e constancia de tal coñecemento. “1º) A aprobación inicial liquidación definitiva da urbanización do “Polígono Industrial Oroso Pequeno” AR-8 do Plan Xeral de Ordenación Urbana co detalle previsto no Anexo.2º) A notificación do presente acordo ós interesados para que no prazo máximo de vinte días dende a notificación fagan cantas alegacións estimen oportunas.3º) Proceder á publicación do presente acordo no BOP”. RECURSOS Procedemento de ejecución de acto admintrativo firme. Este acordo constitúe un acto de trámite polo que pode formular cantas alegacións estime oportunas para a súa consideración na resolución que poña fin ao procedemento (artigo 107 da Lei 30/1992, do 26 de novembro, de réxime xurídico das Administracións públicas e do procedemento administrativo común). Igualmente, se estima que o dito acto decide directa ou indirectamente o asunto de fondo, determina a imposibilidade de continuar o procedemento, produce indefensión ou prexuízo irreparable a dereitos e intereses lexítimos, pode interpoñer, no prazo dun mes a partir do día seguinte ao da súa notificación, un recurso potestativo de reposición, que terá que fundamentar en calquera dos motivos de nulidade ou anulabilidade previstos nos artigos 62 e 63 da dita Lei 30/1992. Todo iso sen prexuízo da realización de cantas accións estime oportunas na defensa dos seus intereses lexítimos. Oroso, 17 de xullo de 2013. O ALCALDE-PRESIDENTE. Fabian Dario Echandi Amann
31/07/2013 | Administración LocalMunicipal
Fisterra
Exposición ao público do proxecto da rede separativa en Sardiñeiro, elaborado por Augas de Galicia

ANUNCIO Recibido procedente da Administración Hidráulica de Galicia (Augas de Galicia) o proxecto construtivo denominado “Rede separativa en Sardiñeiro-Fisterra”, redactado por parte das empresas ICEACSA e PROYFE de data maio de 2012, ábrese un período de información pública por prazo de trinta dias hábiles, contados a partir do día seguinte ó da súa publicación no Boletin Oficial da Provincia coa finalidade de posibles alegacións ou suxerencias. Todo elo de conformidade co disposto no artigo 9 do Decreto 59/2013, do 14 de marzo, polo que se desenvolve a Lei 9/2010, do 14 de novembro, de Augas de Galicia, en materia de execución e explotación de infraestruturas hidfráulicas (DOG número 73, do 16 de abril de 2013). Fisterra, a 15 de xullo de 2013. O ALCALDE-PRESIDENTE José Manuel Traba Fernández
31/07/2013 | Administración LocalMunicipal
Monfero
Aprobación inicial da Ordenanza municipal do servizo de axuda no fogar

ANUNCIO DE APROBACIÓN INICIAL O Pleno do Concello de Monfero, en sesión extraordinaria celebrada o día 19/07/2013, acordou a aprobación inicial da Ordenanza municipal do servizo de axuda no fogar. En cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime local, e no artigo 56 do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia da Coruña, para que poida ser examinado e se presenten as reclamacións que se estimen oportunas. Se transcorrido devandito prazo non se presentara ningunha reclamación, considerarase aprobado definitivamente devandito acordo. En Monfero, 22 de xullo de 2013. O alcalde Benjamín M. Rodríguez Abad
31/07/2013 | Administración LocalMunicipal
Cambre
Exposición pública da Ordenanza reguladora das medidas de apoio á inserción socio-familiar para persoas que participen no programa de intervención familiar

A Corporación municipal en pleno, en sesión ordinaria de data 18 de xullo de 2013, aprobou, con carácter inicial, a nova Ordenanza reguladora das medidas de apoio á inserción socio-familiar para persoas que participen no programa de intervención familiar, e derrogación da ordenanza actualmente vixente. De conformidade co establecido no artigo 49 da Lei 7/1985, do 2 de abril, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderase definitivamente aprobada esta ordenanza, publicándose integramente no Boletín Oficial da Provincia, de conformidade co establecido no artigo 70.2 da citada lei. Cambre, 22 de xullo de 2013. A alcaldesa en funcións M.ª Jesús González Roel
31/07/2013 | Administración LocalMunicipal
Boiro
Delegación de funcións da Alcaldía

RESOLUCIÓN DA ALCALDÍA DE DELEGACIÓN DE FUNCIÓNS Tendo que ausentarme do termo municipal no día de hoxe por mor de atender compromisos propios do meu cargo. Logo de considera-lo disposto no artigo 63 da Lei 5/1997, do 22 de xullo, da administración local de Galicia, e nos artigos 44 e 47 do Regulamento de organización, funcionamento e réxime xurídico das entidades locais aprobado polo Real decreto 2686/1986, do 28 de novembro, en relación co previsto no artigo 20 da Lei 7/1985, do 2 de abril, reguladora das bases do réxime local. RESOLVO: Primeiro. –Delegar as funcións propias desta Alcaldía durante o día de hoxe a partir das 10.00 horas e ata o meu retorno, no concelleiro e primeiro tenente de alcalde desta corporación, D. Saladino Slezak Baez. Segundo. –Dar traslado do presente Decreto ó interesado para o seu coñecemento e aceptación, no seu caso, do contido. Terceiro. –Publica-lo presente Decreto no BOP, sen prexuízo de que surta efectos a partir do momento do seu outorgamento. Cuarto. –Dar conta deste Decreto ó Pleno da Corporación na primeira sesión ordinaria que teña lugar, de acordo co previsto no artigo 42 do ROFRXEL. O que manda e asina o Sr. alcalde en Boiro, sendo o día 12 de xullo de 2013, do que como secretaria xeral dou fe. O alcalde Ante min, a secretaria xeral Juan José Dieste Ortigueira Raquel B. Bahíllo Varela
31/07/2013 | Administración LocalMunicipal
Cariño
Anuncio da aprobación definitiva da derrogación completa da Ordenanza número 16 do Concello de Cariño, reguladora da taxa polo servizo de ambulancia municipal de Cariño

Ao non se ter presentado reclamacións durante o prazo de exposición ao público de 30 días hábiles, queda automaticamente elevado a definitivo o Acordo plenario provisional do Concello de Cariño, adoptado en sesión ordinaria celebrada o día 31 de maio de 2013, sobre a derrogación da Ordenanza fiscal n.º 16, “Reguladora da taxa de polo servizo de ambulacia municipal de Cariño”, de conformidade co artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Contra o presente Acordo, conforme ao artigo 19 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, poderase interpoñer polos interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia da Coruña, ante o Tribunal Superior de Xustiza de Galicia, con sede na cidade da Coruña. Todo iso sen prexuízo de que poida exercitarse calquera outro recurso ou acción que se considere procedente. En Cariño, a 24 de xullo de 2013. O Secretario, Jesús Gómez García
31/07/2013 | Administración LocalMunicipal
Boiro
Aprobación inicial da Ordenanza de convivencia e medio ambiente do Concello de Boiro

ANUNCIO O Pleno da Corporación, na sesión ordinaria realizada o día 18 de xullo de 2013, acordou aprobar inicialmente a ORDENANZA DE CONVIVENCIA E MEDIO AMBIENTE DO CONCELLO DE BOIRO. O que se fai público en cumprimento do disposto no artigo 49 da Lei 7/1985, do 2 de abril, reguladora das bases do réxime local, co fin de que os interesados poidan presentar reclamacións ou suxestións durante o prazo de 30 días hábiles, a contar dende a efectiva publicación do presente anuncio no BOP e no taboleiro de anuncios da Casa Consistorial. De non presentarse reclamacións ou suxestións no devandito prazo, a modificación do regulamento considerarase aprobada definitivamente sen necesidade de acordo expreso do Pleno, procedéndose á publicación do acordo e do texto íntegro do mesmo no Boletín Oficial da Provincia da Coruña e no taboleiro de anuncios da Casa Consistorial. Boiro, 22 de xullo de 2013. O alcalde-presidente Juan José Dieste Ortigueira
04/07/2013 | Administración LocalMunicipal
San Sadurniño
Anuncio de contratación de subministro

Concello de San Sadurniño. Dependencia que tramita o expediente: Secretaría. Denominación: “Equipamento integral do Pazo da Marquesa”. Presuposto: 113.636,36 euros, e 23.863,64 euros do IVE. Importe IVE engadido: 137.500. Prazo de execución: Dous meses. Reducción de prazo como criterio de valoración: Aplicable no presente prego. Clasificacion: Non esixida. Garantía Provisional: Non esixida. Garantía definitiva: 5% do prezo de adxudicación, excluido o IVE. Procedemento aberto con multiplicidade de criterios de adxudicación, con sometemento ó Prego de Cláusulas Administrativas Particulares aprobado pola Xunta de Goberno Local do Concello con data do 21/06/13, que se exporá na Plataforma de Contratación Pública de Galicia. Na Casa do Concello de San Sadurniño, Secretaría. Enderezo: Av. Marqués de Figueroa, nº 5; 15560 San Sadurniño, A Coruña. Teléfono 981 490 027. Fax 981 490 474. Data límite para obter información: Ata as 13 horas do día anterior a aquel no que remate o prazo de presentación de proposicións. Data límite de presentación: En horas de 9 a 14 dentro do prazo de 15 días naturais, contados a partir do seguinte ó de publicación do anuncio no BOP e no perfil de contratante. Documentación a presentar. As proposicións e os sobres axustaranse ós modelos indicados no Prego que rixe a presente contratación. Publicarase na Plataforma de Contratación Pública de Galicia. Segundo o indicado no proxecto e no Prego. Os gastos derivados da publicación de anuncios serán por conta do adxudicatario das obras. Non procede. San Sadurniño, 27 de xuño de 2013. O ALCALDE, Secundino García Casal.
04/07/2013 | Administración LocalMunicipal
Narón
Intervención
Edicto aprobación do padrón de contribuíntes por entradas de vehículos a través das beirarrúas e as reservas de vía pública para aparcamento exclusivo, carga e descarga de mercadorías de calquera clase correspondente ao exercicio 2013

A Xunta de Goberno Local, en sesión celebrada o día 27 de xuño de 2013, adoptou entre outros o acordo seguinte: 1. – Aprobar o padrón de contribuíntes da taxa por ENTRADAS DE VEHÍCULOS A TRAVÉS DAS BEIRARRÚAS E AS RESERVAS DE VÍA PÚBLICA PARA APARCAMENTO EXCLUSIVO, CARGA E DESCARGA DE MERCADORÍAS DE CALQUERA CLASE, correspondente ao exercicio de 2013, que comeza por DOMINE BUSSMANN, FEDERICO ANDRES e remata por BURR SHTEREVA, YUXIA, cun total de 1.898 contribuíntes e ascendendo o total do padrón á cantidade de 222.259,25 euros.2. - De acordo co disposto no artigo 75 da ordenanza fiscal xeral de xestión, recadación e inspección, o padrón será exposto o público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 102 da Lei Xeral Tributaria.3.- Durante dito prazo os interesados poderán examinar o padrón e interpoñer contra os mesmos e ante a Xunta de Goberno local o recurso de reposición previo ó contencioso - administrativo a que se refire o artigo 108 da lei 7/1985. Narón, 27 de xuño de 2013 O Alcalde José Manuel Blanco Suárez
04/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.40884.- José Manuel Mourazos Barral.-Arzúa

José Manuel Mourazos Barral, con NIF XXXXXXXXX e enderezo no lugar de Pastoriza - Lema, solicita de Augas de Galicia a autorización de obras no lugar de Pastoriza, parroquia de Lema (San Pedro), Concello de Arzúa (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40884 As obras solicitadas consisten na construción dunha pasarela sobre o regato Vello que permita o paso de gando e maquinaria agrícola entre as parcelas catastrais 857 e 16 dos polígonos 513 e 2 respectivamente, no lugar de Pastoriza, parroquia de Lema, concello de Arzúa (A Coruña). A pasarela proxectada ten unha lonxitude de 4,5 m, unha anchura de 4 m, unha altura sobre o regato de 1,5 m e realizarase en formigón armado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de xuño de 2013 O xefe do servizo territorial Ángel Gómez Rey
04/07/2013 | Administración LocalMunicipal
Ferrol
Facenda e Patrimonio
Edito do padrón do aparcadoiro da Magdalena (xullo 2013)

EDICTO O día 21/06/2013, por decreto da Alcaldía, o padrón municipal do aparcadoiro subterráneo do mercado da Magdalena correspondente ó mes de xullo de 2013. Segundo o que establece o artigo 102.3 da Lei 58/2003, xeral tributaria, e a través deste edicto, exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia, segundo o que establece o artigo 14 do Real decreto lexislativo 2/2004, polo que se aproba o texto refundido da Lei reguladora das facendas locais. Ferrol, O alcalde Asdo.: José Manuel Rey Varela
04/07/2013 | Administración LocalMunicipal
Outes
Anuncio do padrón de saneamento e depuración de augas residuais do 1º semestre de 2013

A Xunta de Goberno Local deste Concello, en sesión de 17 de xuño de 2013 aprobou o padrón de contribuíntes da taxa polo servicio de saneamento e depuración de augas residuais do 1º semestre de 2013, composto por un total de 2.935 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 26 de xullo ata o 26 de setembro de 2013. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 26 de xuño de 2013. O Alcalde, Asdo.: Carlos Enrique López Crespo.
04/07/2013 | Administración LocalMunicipal
Culleredo
Economía, Facenda, Réxime Interior
Incoación de expediente de procedemento sancionador

INCOACIÓN DE EXPEDIENTE DE PROCEDEMENTO SANCIONADOR De conformidade co disposto nos artigos 59 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, notificase ás persoas que a continuación se relacionan, a incoación de procedemento sancionador en expedientes instruídos por infracción das disposicións que se sinalan, dado que téndose intentado a notificación no último domicilio coñecido, esta non se puido practicar. Os interesados teñen un prazo de quince días hábiles, a contar dende o seguinte ao da publicación do presente edicto, para formular as alegacións e aportar a documentación e información pertinente e, no seu caso, propoñer proba concretando os medios de que pretendan valerse, segundo o establecido no artigo 16.1 do Real decreto 1398/1993, do 4 de agosto, polo que se aproba o Regulamento do procedemento para o exercicio da potestade sancionadora. Poderán examinar dentro deste prazo os expedientes que se instruen no area de dinamización local do Concello de Culleredo, de 9 a 14 horas, de luns a venres. De non efectuar alegacións a iniciación poderá considerarse proposta de resolución conforme ao disposto no artigo 13.2 do citado Real decreto 1398/1993, cos efectos previstos nos artigos 18 e 19 do mesmo. Culleredo, a 21 de xuño de 2013. Asdo.: Marta M. Iglesias Becerra Concelleira delegada da Área de Promoción Económica, Formación e Emprego (Resolución do 10/05/2013)
04/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41324.- José Varela Varela - Melide

José Varela Varela, con NIF XXXXXXXXX e enderezo no lugar de Piñeiro - San Pedro de Maceda, solicita de Augas de Galicia a autorización de obras no lugar de Piñeiro, parroquia de Maceda (San Pedro), Concello de Melide (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41324 As obras solicitadas consisten no acondicionamento, limpeza e drenaxe da parcela 269 do polígono 3 da zona de concentración parcelaria de Maceda-Orois, no lugar de Piñeiro, parroquia de Maceda (San Pedro), no concello de Melide (A Coruña). As obras consisten nun movemento de terras sobre unha parte da parcela para nivelar a súa superficie, rozado e limpeza do matorral e vexetación existente, drenaxe mediante a colocación dunha capa soterrada filtrante de pedras e acondicionamento e limpeza de dous canles naturais de auga que existen na parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Melide ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de xuño de 2013 O xefe do servizo territorial Ángel Gómez Rey
04/07/2013 | Administración LocalMunicipal
Ordes
Aprobación definitiva modificación Ordenanza fiscal nº 14, reguladora taxa cemiterio municipal, publicación texto íntegro modificación

Elevado a definitivo, por non terse presentado reclamacións durante o prazo de exposición ao público, o acordo do Concello Pleno adoptado en sesión extraordinaria, de data 7 de maio de 2.013, de aprobación provisional da modificación da ordenanza fiscal reguladora da taxa por cemiterio municipal (art.6 – cota tributaria). De conformidade co disposto no art.17.4 do R. D. Lexislativo 2/2004, de 5 de marzo, faise público o texto integro da modificación da ordenanza fiscal, sen que esta entre en vigor ata que se leve a cabo devandita publicación. Contra a modificación da ordenanza fiscal, unha vez publicada no Boletín Oficial da Provincia, poderá imporse recurso contencioso administrativo nos termos establecidos na Lei reguladora da Xurisdición contencioso-administrativa. Ordes, 25 de xuño de 2013 O Alcalde-Presidente Manuel Regos Boquete “Epígrafe I.- Asignación de nichos e panteóns: a) Nichos, concesión por 50 anos: 945,46 €. b) Panteóns, concesión por 50 anos: 3.781,82 €”.
04/07/2013 | Administración LocalMunicipal
Noia
Secretaría
Edicto da Cdad. Prop. Ed. Pintor Francisco Creo

Edicto Cdad. Prop. Ed. Pintor Francisco Creo, 4 Intentada a notificación persoal, esta non se puido practicar por ausente no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 15 de abril de 2013 a concelleira delegada de obras e servizo do Concello Noia ditou requirimento para que no prazo de 10 días hábiles presente copia da autorización municipal de subministro de auga potable para o inmoble sito en: rúa Pintor Francisco Creo, núm.04 Com, posto que dispón de subministro de auga sen contar coa preceptiva autorización municipal. En caso contrario procederase a suspensión do subministro, así como a incoación dun expediente sancionador pola presunta comisión de infracción moi grave sancionable con multas de ata 3.000 euros. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 02 de Noia. Noia, 29 de maio de 2013. O alcalde Asdo.: Rafael García Guerrero
04/07/2013 | Administración LocalMunicipal
Cesuras
Exposición pública da aprobación do “Padrón Municipal da Taxa sobre Recollida de Lixo e Residuos Sólidos Urbanos” do exercizo 2013

Aprobado por decreto de alcaldía de data 6 de xuño de 2013 o Padrón Municipal da Taxa sobre Recollida de Lixo e Residuos Sólidos Urbanos correspondentes ao exercizo de 2013, queda exposto ao público na Secretaría deste Concello durante o prazo dun mes, a contar desde a publicación do presente anuncio no BOP aos efectos de que poidan presentarse os recursos pertinentes á que se refiren os artigos 108 da Lei 7/1985, reguladora das bases do réxime local, e art.14.2 do Real decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais, servindo a presente publicación de notificación colectiva conforme determina o artigo 102.3 da Lei 58/2003, de 17 de decembro, xeral tributaria. Cesuras, 6 de xuño de 2013.- O ALCALDE EN FUNCIÓNS, Asdo.: José Sánchez Carro.
04/07/2013 | Administración LocalMunicipal
Oroso
Anuncio de licitación do contrato de servizos de recollida e trasnporte de residuos sólidos municipais do Concello de Oroso

ANUNCIO DE LICITACIÓN DO CONTRATO DE SERVIZOS DE RECOLLIDA E TRANSPORTE DE RESIDUOS SÓLIDOS MUNICIPAIS DO CONCELLO DE OROSO 1. Entidade adxudicadora. Datos xerais e datos para a obtención da información: a) Organismo: Concello de Oroso. b) Dependencia que tramita o expediente: Secretaría. c) Obtención de documentación e información: 1) Dependencia: Secretaría.2) Domicilio: praza do Concello, 1.3) Localidade e código postal: Oroso - 15888.4) Teléfono 981691478 5) Telefax 981691786 6) Correo electrónico: correo@oroso. dicoruna. es 7) Dirección de Internet do perfil do contratante: www.concellooroso.com 8) Data límite de obtención de documentación e información: ata 2 días naturais antes da finalización do prazo para a presentación de proposicións. d) Número de expediente: 2013/031.2. Obxecto do contrato. a) Tipo: servizos. b) Descrición: servizos de recollida e transporte de residuos sólidos municipais do Concello de Oroso. c) División por lotes e número de lotes/número de unidades: dividido en 3 lotes. d) Lugar de execución/entrega: Concello de Oroso.1) Domicilio: praza do Concello, 1.2) Localidade e código postal: Oroso - 15888. e) Prazo de execución/entrega: catro anos. f) Admisión de prórroga. Si, prorrogable por anualidades ata un máximo de dous anos.3. Tramitación e procedemento. a) Tramitación: ordinaria. b) Procedemento: aberto, con pluralidade de criterios de adxudicación. d) Criterios de adxudicación, no seu caso: ver artigo 12 do prego.4. Orzamento base de licitación. a) Importe neto: 642.260,03 €. IVE (10%): 64.226,00 €. Importe total: 706.486,03 €. 5. Garantías esixidas. Provisional: non se esixe. Definitiva: 5% do importe de adxudicación.6. Requisitos específicos do contratista. a) Clasificación, no seu caso (grupo, subgrupo e categoría). GRUPO R, SUBGRUPO 5, CATEGORÍA B ou superior. b) Solvencia económica e financeira e solvencia técnica e profesional, no seu caso: véxase artigo 4 do prego.7. Presentación de ofertas ou de solicitudes de participación. a) Data límite de presentación: 30/07/2013. b) Modalidade de presentación: presencial ou por correo. c) Lugar de presentación: 1. Dependencia: Rexistro Xeral do Concello.2. Domicilio: praza do Concello, 1.3. Localidade e código postal: Oroso - 15888 f) Prazo durante o cal o licitador estará obrigado a manter a súa oferta: 3 meses.8. Apertura de ofertas. a) Enderezo: praza do Concello, 1. b) Localidade e código postal: Oroso - 15888.9. Gastos de publicidade. Os gastos que xeren os anuncios cun máximo de 1.000 €. 10. Data de envío do anuncio ao «Diario Oficial da Unión Europea» (20/06/2013). Oroso, 20 de xuño de 2013. O alcalde Manuel Mirás Franqueira
04/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2013/79

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Hidroeléctrica de Laracha S. L. Enderezo Social: Avda. de Arteixo, n° 19, 1° D.-15004 A Coruña Denominación: Retranqueo en O Cancelo Situación: A Laracha Características Técnicas: Desmontaxe de tramo de LMT aérea en condutor tipo LA-30 que actualmente alimenta ao CT reloxeiro (113m), así como dos dous apoios de formigón (Expte.: 528/2005). Desmontaxe de tramo de liña subterránea de MT en condutor tipo RHZ1-OL-12/20 KV, entre urb Cancelo II (Expte.: 528/2005) e o paso de subterráneo a aéreo. Desmontaxe de aparamenta de media e baixa tensión do CT reloxeiro, deixando únicamente a caseta de obra civil existente co fin de manter o equipo de medida do cliente situado ao lado deste CT. Se proxectan tres liñas de BT subterráneas do CT urb Cancelo II (Expte.: 528/2005) en condutores de tipo RV-0,6/1 KV, 4(1x240 AL), cunha lonxitude de 623 m. Sustitución de dous apoios de formigón existentes por outros novos de tipo HV-11/630 e tender dous vanos de liña de BT aérea en condutores de tipo RZ-3x95/54,6 (lonxitude total de 74 m). Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita no edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 13 de xuño de 2013 A xefa territorial Susana Vázquez Romero
04/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.40901.- Concello de Arzúa - Arzúa

O Concello de Arzúa, con CIF P1500600J e enderezo na rúa Santiago, 2, solicita de Augas de Galicia a autorización de obras. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40901 As obras solicitadas consisten no acondicionamento de camiño en zona de policía e servidume do río Vello, reforzo do pavimento con 6 cm de aglomerado en quente, despois da reparación de fochas perfilado de mordentes; construción de 180 m2 de beirarrúa con baldosa, enlousado con adoquín dun tramo de 4x2 m; formación de sendas de 70x2, 50x2 e 40 m de formigón; canalización de 100 m de pluviais con tubaxe de PVC de 400 mm de diámetro, pozos de rexistro, 10 m de caz de formigón con reixa; execución de escolleira con pedras soltas para protección de noiro de 50 m de lonxitude de 1,5 m de altura; instalación de alumeado ambiental nas sendas; plantación de céspede. Tamén se pretenden executar obras de acondicionamento do camino Fontelas-Ponte Ladrón consistentes no seu afirmado con 20 cm de balastro de machucamento, despois de acondicionar a explanación e empregar 30 cm de pedra en rama para drenaxe; apertura de gabias e limpeza das salvagabias. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de xuño de 2013 O xefe do servizo territorial Ángel Gómez Rey
04/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 26 de xuño de 2013, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello de Oleiros (número de expediente IN407A 2013/99-1)

Resolución do 26 de xuño de 2013, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello de OLEIROS (N.º Expte. IN407A 2013/99-1). Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: -– Solicitante: RESTAURANTES MCDONALDS, S. A. – Enderezo social: SOMERA, 5, 28023 MADRID. – Denominación: C. S. E C. T. DE 250 KVA PARA RESTAURANTE MACDONALDS. – Situación: RÚA PEGASO, 102, OLEIROS. – Descricións técnicas: C. S. EN CASETA PREFABRICADA CON 3 INTERRUTORES-SECCIONADORES DE 24 KV, 400 A. C. T. NA MESMA CASETA PREFABRICADA CON TRANSFORMADOR DE 250 KVA, 15/0,42 KV, SECO. APARELLAXE DE PROTECCIÓN E MEDIDA EN CABINAS METÁLICAS PREFABRICADAS. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste Xefatura Territorial, situada no edificio administrativo de Monelos, rúa Vicente Ferrer, 2, 1.º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 26 de xuño de 2013. A xefa territorial Susana Vazquez Romero
04/07/2013 | Administración LocalMunicipal
Cee
Utilización privativa de bens de uso público para colocación postos durante as festas patronais da Xunqueira 2013

O Concello de CEE saca a licitación a concesión demanial da utilización privativa de bens de uso público municipal no casco urbano de Cee para a colocación de postos durante as festas patronais da Xunqueira 2013. OBXECTO DO CONTRATO: concesión de bens de uso público municipal no casco urbano de Cee para a coloación de postos durante as festas patroniais da Xunqueira 2013” FORMA E PROCEDEMENTO DE ADXUDICACIÓN: Aberto e tramitación urxente. OZAMENTO: 20.000,00 € (5.000 €/día x 4 días) PRAZO DE PRESENTACIÓN DE SOLICITUDES: oito días naturais a contar dende o seguinte a data de publicación deste anuncio no BOP e no perfil do contratante do Concello de Cee. LUGAR DE PRESENTACIÓN DE PROPOSICIÓNS: Rexistro xeral do Concello de Cee en horario de 9:00 h a 13,30 horas. No caso de enviarse por correo ou mensaxería o interesado deberá acreditar, co resgardo correspondente, a data de imposición do envío e comunicar no mesmo día e no mesmo horario ao órgano de contratación, por fax, telex ou telegrama a remisión da documentación. GARANTÍA DEFINITIVA: 1.000 euros. MÁIS INFORMACIÓN E CONSULTA DE PREGOS: Secretaría do Concello de Cee, en horario de 9:00 a 13,30 h. e no perfil do contratante. (www.concellocee.es) Telf: 981745100 FAX: 981746757 Cee, 1 de xullo de 2013 A alcaldesa Zaira Rodríguez Pérez
04/07/2013 | Administración LocalMunicipal
Santiago de Compostela
Urbanismo
Anuncio de información pública LAP/135/2013

EMPRESA FREIRE, SL solicitou licenza de apertura para NAVE INDUSTRIAL DEDICADA A SERVICIO DE AUTOBUSES en VÍA FARADAY (DE), 31, SANTIAGO DE COMPOSTELA (A CORUÑA). Consonte o Decreto n.º 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/135/2013 pode consultarse no Negociado de Aperturas deste Concello. Santiago de Compostela, 28 de maio de 2013. A concelleira delegada da Área de Desenvolvemento Urbano e Sostible Asdo.: María Pardo Valdés
04/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41610.-Ángel Caamaño Abuín.- Lousame

Ángel Caamaño Abuín, con NIF XXXXXXXXX e enderezo no lugar de Pousada, 15, solicita de Augas de Galicia a autorización de obras no lugar de Sanguiñal-Pousada, parroquia de Tállara (San Pedro), Concello de Lousame (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41610 As obras solicitadas consisten no entubado dun regato nunha lonxitude de 56 m, na parcela 879 do polígono 502 do concello de Lousame, no lugar de Sanguiñal-Pousada, parroquia de Tállara (San Pedro), empregando unha tubaxe de PVC de 40 cm de diámetro. Posteriormente farase un recheo de terras sobre a tubaxe e o resto da parcela nun espesor medio de 1,5 m na zona próxima á estrada, deixando a zona máis alonxada da devandita estrada na mesma altura que ten actualmente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de xuño de 2013 O xefe do servizo territorial Ángel Gómez Rey
04/07/2013 | Administración LocalMunicipal
Noia
Secretaría
Expediente de baixa de oficio da inscrición padroal (erro 143)

RESOLUCIÓN DA ALCALDÍA NÚMERO 2484/2013 O Consello de Empadroamento, na súa reunión do 27 de xuño de 2008, informou favorablemente a proposta de ampliación da realización de comprobacións periódicas da continuidade de residencia a todos/as os/as cidadáns/ás extranxeiros/as, que non estean obrigados/as a renovar a súa inscrición padroal cada dous anos. Isto é, cidadáns/ás da Unión Europea e dos Estados parte no Acordo sobre o Espazo Económico Europeo, así como os que, sen pertencer a estes paises, teñen a tarxeta de residencia de réxime comunitario (por ser familiares de comunitarios) e aqueles/as que teñan autorización de residencia permanente. A proposta de actuación ditada polo Consello de Empadroamento no caso de que o Concello teña constancia da non continuidade da residencia dos cidadáns/ás afectados/as será a de iniciar o correspondente procedemento de baixa de oficio. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións que me están conferidas, RESOLVO: 1.º.–Declarar a incoación do procedemento de baixa de oficio da insrición no padrón municipal de Habitantes deste Concello, por inscrición indebida á persoa e na data que se relaciona a continuación: – BRIAN JOHN ALEJANDRES MAESES HAORAN POLICARPO BENDAHAN: 25-09-2013 2.º.–Non sendo posible a notificación aos interesados procede, de conformidade co previsto no art.59.5 e 61 da Lei 30/1992, do 26 de novembro, de réxime xurídico das administracións públicas e de procedemento administrativo común, á publicación do presente anuncio a fin de que no prazo de quince días, contados desde o seguinte a súa publicación no BOP e no taboleiro de editos deste Concello; o interesado no procedemento poida comparecer no departamento de Estatística deste Concello, para formular as alegacións e xustificacións que estime oportunas ou interpoñer os recursos procedentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa da inscrición padroal.3.º.–Dar conta ó Pleno na primeira sesión ordinaria que se celebre. Noia, 26 de xuño de 2.013. O alcalde A secretaria Asdo.: Rafael García Guerrero Asdo.: Marta Vázquez Garea
11/07/2013 | Administración LocalMunicipal
Rianxo
Secretaría
Aprobación inicial da modificación da Ordenanza municipal reguladora do servizo de axuda no fogar

O Pleno do Concello de Rianxo, en sesión celebrada o día 27/06/2013 acordou a aprobación inicial da modificación da ORDENANZA MUNICIPAL REGULADORA DO SERVIZO DE AXUDA NO FOGAR. En cumprimento do disposto nos artigos 49 e 70.2 da Lei 7/1985, de 2 de abril, reguladora das Bases do Réxime Local e no artigo 56 do Real Decreto Lexislativo 781/1986, de 18 de abril, sométese o expediente a información pública polo prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase definitivamente aprobada a ordenanza, de conformidade co artigo mencionado, non entrando en vigor ata a publicación do texto completo no BOP e o transcorrido o prazo de 15 días previsto no artigo 65.2º da Lei 7/85. Rianxo, 28 de xuño de 2013 O ALCALDE D. Adolfo F. Muíños Sánchez